Document ID: 31991R1743

ΚΑΝΟΝΙΣΜΟΣ ( ΕΟΚ ) αριθ . 1743/91 ΤΟΥ ΣΥΜΒΟΥΛΙΟΥ της 13ης Ιουνίου 1991 για την τροποποίηση του κανονισμού ( ΕΟΚ ) αριθ . 1323/90 όσον αφορά το ποσό της ειδικής ενίσχυσης που πρέπει να χορηγείται από την περίοδο εμπορίας 1992, για την εκτροφή προβατοειδών και αιγοειδών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής ( 1 ),
τη γνώμη του Ευρωπαϊκού Κοινοβουλίου ( 2 ),
τη γνώμη της Οικονομικής και Κοινωνικής Επιτροπής ( 3 ),
Εκτιμώντας :
ότι το άρθρο 1 του κανονισμού ( ΕΟΚ ) αριθ . 1323/90 ( 4 ) προβλέπει τη χορήγηση, από την περίοδο εμπορίας 1991, στις μειονεκτικές περιοχές κατά την έννοια της οδηγίας 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 797/85 ( 6 ), κατ' αποκοπήν ενίσχυσης για να αντισταθμίζονται οι συνέπειες των μέτρων που τείνουν να μειώσουν την πριμοδότηση στην προβατίνα, τα οποία λαμβάνονται κατ' εφαρμογήν του άρθρου 8 του κανονισμού ( ΕΟΚ ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως αγορών στον τομέα του προβείου και αιγείου κρέατος (7 ), όπως τροποποιήθηκε από τον κανονισμό ( ΕΟΚ ) αριθ . 1741/91 (8 )- ότι, για να αντισταθμίζεται η μεταγενέστερη μείωση της πριμοδότησης που προκύπτει από την εφαρμογή του κανονισμού ( ΕΟΚ ) αριθ . 1742/91 του Συμβουλίου της 13ης Ιουνίου 1991 για τον καθορισμό, για την περίοδο εμπορίας 1992, της τιμής βάσης, του κατευθυντήριου επιπέδου και του εποχιακού καθορισμού της τιμής βάσης και του κατευθυντηρίου επιπέδου στον τομέα του προβείου κρέατος ( 9 ), πρέπει να αυξηθεί το επίπεδο της προαναφερόμενης ενίσχυσης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Στο άρθρο 1 του κανονισμού ( ΕΟΚ ) αριθ . 1323/90, η παράγραφος 1 αντικαθίσταται από το ακόλουθο κείμενο :
"1 . Στις μειονεκτικές περιοχές, κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ, τα μοναδιαία ποσά των πριμοδοτήσεων υπέρ των παραγωγών προβείου και αιγείου κρέατος, που υπολογίζονται σύμφωνα με το άρθρο 5 του κανονισμού ( ΕΟΚ ) αριθ . 3013/89, συμπληρώνονται με ειδική ενίσχυση για τις δράσεις "Αγροτικός Κόσμος ", ανερχόμενη σε μοναδιαίο ποσό :
- 5,5 Ecu ανά προβατίνα, για τους παραγωγούς που αναφέρονται στο άρθρο 5 παράγραφοι 2 και 4 του εν λόγω κανονισμού,
- 3,8 Ecu ανά προβατίνα, για τους παραγωγούς που αναφέρονται στο άρθρο 5 παράγραφος 3 του εν λόγω κανονισμού,
- 3,8 Ecu ανά αίγα, για τους παραγωγούς που αναφέρονται στο άρθρο 5 παράγραφος 5 του εν λόγω κανονισμού,
- 3,8 Ecu ανά θηλυκό ζώο του είδους των προβατοειδών, σε περίπτωση εφαρμογής του άρθρου 5 παράγραφος 8 δεύτερο εδάφιο του εν λόγω κανονισμού,
- 5,5 Ecu ανά προβατίνα και 4,4 Ecu ανά αίγα, σε περίπτωση εφαρμογής των διατάξεων του άρθρου 22 παράγραφος 6 του εν λόγω κανονισμού - στην περίπτωση αυτή, η ενίσχυση περιορίζεται για τα ζώα τα οποία πληρούν τους όρους που προβλέπονται από τις διατάξεις αυτές ."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την έναρξη της περιόδου εμπορίας 1992 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 13 Ιουνίου 1991 .

Labels: 6